**Alexej Jevgenievič Čičibabin** (rus. Алексей Евгеньевич Чичибабин; \* 17. marec 1871, Kuzemin, Ukrajina – † 15. august 1945, Paríž, Francúzsko) bol sovietsky/ruský organický chemik. Čičibabin vynikal v práci s pyridínom a takisto sa venoval štruktúre a syntéze alkaloidov. Je po ňom pomenovaná Čičibabinova reakcia.

Život
-----

Čičibabin sa narodil v dedine Kuzemin na Ukrajine 17. marca 1871. Študoval na Moskovskej univerzite v rokoch 1888 až 1892 a doktorát získal na Petrohradskej štátnej univerzite. V roku 1896 sa Čičibabin oženil s Verou Vladimirovnou. V roku 1909 sa stal profesorom na Cárskej technickej vysokej škole v Moskve, kde pôsobil až do roku 1929. Po tom, čo jeho dcéra Nataša, chemička, zahynula pri priemyselnej nehode s oleom (pri explózii), ktorej sa podľa neho dalo vyhnúť, sa presťahoval do Paríža, kde ostal napriek výhražkám, že príde o sovietske občianstvo a jeho pozíciu na Akadémii vied, ako sa nakoniec i stalo. V roku 1931 začal pracovať na Collège de France, kde ostal až do jeho smrti v roku 1945, ale v častiach tohto obdobia pôsobil ako riaditeľ výskumu francúzskeho výrobcu farbív a chemikálií Établissement Kuhlmann a ako poradca u Schering and Roosevelt Co. of New York.

Čičibabin a jeho manželka, Vera Vladimirovna Čičibabinova, mali jedno dieťa, dcéru Natašu, ktorá sa stala chemičkou. Čičibabin umrel v roku 1945 a je pochovaný na ruskom cintoríne Sainte-Geneviève-des-Bois pri Paríži.

Výskum
------

Čičibabinov hrob na ruskom citoríne Sainte-Geneviève-des-Bois pri Paríži
Čičibabin je spájaný s vývojom niekoľkých dôležitých organických chemických reakcií. Jednou z nich je nová syntéza terpyridínu, známa ako Čičibabinova sytéza pyridínov. Medzi ďalšie reakcie patria Čičibabinova reakcia a Bodrouxova-Čičibabinova syntéza aldehydov.

Čičibabin je autorom knihy *Osnovnye načala organičeskoj chimii* (*Základy organickej chémie*), ktorú napísal v roku 1924, ktorá sa stala hlavnými skriptami na výuku chémie na univerzite v Sovietskom zväze, prešla siedmimi edíciami v ruštine a a bola preložená do češtiny, slovenčiny, maďarčiny, francúzštiny, španielčiny, angličtiny a čínštiny. Edícia tejto knihy bola venovaná Čičibabinovej dcére, Nataši, ktorá zahynula pri výbuchu v továrni v roku 1930.

Čičibabin v roku 1926 získal Leninovu cenu.

Referencie
----------

1. ↑  Čičibabin Alexej Jevgenievič. In: BÍNA, Jaroslav. *Malá encyklopédia chémie*. Bratislava : Obzor, 1981. S. 178.
2. 1 2 3  David Lewis, 2012, Early Russian Organic Chemists and Their Legacy (Vol. 4, SpringerBriefs in Molecular Science: History of chemistry), Heidelberg:Springer, ISBN 3642282199, see , accessed 12 February 2015.
3. ↑  Marszak, I.; MANN, F. G.; COBB, John W.. Alexej Euguenievitsch Tchitchibabine. 1871–1945. *J. Chem. Soc.*, 1946, s. 760–761. DOI: 10.1039/JR9460000757.
4. ↑  A.N. Kost, 2008, "Alexei Yevgenievich Chichibabin," in the *Complete Dictionary of Scientific Biography*New York:Charles Scribner's Sons, see , accessed 12 February 2015.

Literatúra
----------

* *Imperial Moscow University: 1755-1917: encyclopedic dictionary*. Moscow : Russian political encyclopedia (ROSSPEN), 2010. ISBN 978-5-8243-1429-8. S. 824–825.

Iné projekty
------------

Commons
* Spolupracuj na Commons Commons ponúka multimediálne súbory na tému **Alexej Jevgenievič Čičibabin**

Zdroj
-----

*Tento článok je čiastočný alebo úplný preklad článku Aleksei Chichibabin na anglickej Wikipédii.*

Autoritné údaje: * BnF: 169402645
* GND: 117637378
* ISNI: 0000 0001 2023 7943
* LCCN: no2011090533
* NK ČR: xx0178503
* SNK: 168613
* VIAF: 35239381
* WorldCat: lccn-no2011090533